62019TO0161_INF
2020 m. sausio 21 d. Bendrojo Teismo (pirmoji kolegija) nutartis
Deutsche Telekom / Parlamentas ir Taryba
(Byla T‑161/19)
„Ieškinys dėl panaikinimo – Elektroninių ryšių vidaus rinka – Mažmeninė kaina, taikoma vartotojams už reguliuojamas ryšio paslaugas Sąjungos viduje – Reglamentas (ES) 2018/1971 – Teisėkūros procedūra priimtas aktas – Konkrečios sąsajos nebuvimas – Nepriimtinumas“
1.
Ieškinys dėl panaikinimo – Fiziniai ar juridiniai asmenys – Reglamentuojamojo pobūdžio teisės akto sąvoka, kaip ji suprantama pagal SESV 263 straipsnio ketvirtą pastraipą – Bet koks visuotinai taikomas aktas, išskyrus pagal teisėkūros procedūrą priimtus aktus – Reglamentas, kuriuo nustatomos reguliuojamų ryšio paslaugų Sąjungos viduje tarifų viršutinės kainos ribos – Reglamentas, priimtas pagal įprastą teisėkūros procedūrą –Neįtraukimas
(SESV 114 straipsnis, 263 straipsnio ketvirta pastraipa, 289 straipsnio 1 ir 3 dalys ir 294 straipsnis; Europos Parlamento ir Tarybos reglamentas 2018/1971)
(žr. 16–22 punktus)
2.
Ieškinys dėl panaikinimo – Fiziniai ar juridiniai asmenys – Tiesiogiai ir konkrečiai su jais susiję aktai – Konkreti sąsaja su bendro pobūdžio aktu – Sąlygos
(SESV 263 straipsnio ketvirta pastraipa)
(žr. 32–34 punktus)
3.
Ieškinys dėl panaikinimo – Fiziniai ar juridiniai asmenys – Tiesiogiai ir konkrečiai su jais susiję aktai – Konkreti sąsaja – Kriterijai – Reglamentas, kuriuo nustatomos reguliuojamų ryšio paslaugų Sąjungos viduje tarifų viršutinės kainos ribos – Reguliuojamų ryšio paslaugų Sąjungos viduje teikėjo pareikštas ieškinys – Konkrečios sąsajos nebuvimas – Nepriimtinumas
(SESV 263 straipsnio ketvirta pastraipa; Europos Parlamento ir Tarybos reglamentas 2018/1971)
(žr. 41–50, 52 punktus)
4.
Ieškinys dėl panaikinimo – Fiziniai ar juridiniai asmenys – Tiesiogiai ir konkrečiai su jais susiję aktai – Kumuliacinės sąlygos – Ieškinio nepriimtinumas vienos iš šių sąlygų netenkinimo atveju
(SESV 263 straipsnio ketvirta pastraipa)
(žr. 51 punktą)
Dalykas
SESV 263 straipsniu grindžiamas prašymas iš dalies panaikinti 2018 m. gruodžio 11 d. Europos Parlamento ir Tarybos reglamentą (ES) 2018/1971, kuriuo įsteigiama Europos elektroninių ryšių reguliuotojų institucija (BEREC) ir BEREC paramos agentūra (BEREC biuras), iš dalies keičiamas Reglamentas (ES) 2015/2120 ir panaikinamas Reglamentas (EB) Nr. 1211/2009 (OL L 321, 2018, p. 1).
Rezoliucinė dalis
1.
Atmesti ieškinį kaip nepriimtiną.
2.
Nebereikia priimti sprendimo dėl Nyderlandų Karalystės ir Europos Komisijos pateiktų prašymų įstoti į bylą.
3.
Deutsche Telekom AG padengia savo bei Europos Parlamento ir Europos Sąjungos Tarybos patirtas bylinėjimosi išlaidas, išskyrus susijusias su prašymais įstoti į bylą.
4.
Deutsche Telekom, Parlamentas, Taryba, Nyderlandų Karalystė bei Komisija kiekvienas padengia savo išlaidas, susijusias su prašymais įstoti į bylą.